177.100

Lescha davart l'administraziun digitala (LAD)

dals 16-10-2023 (versiun dals 01-04-2024)

Il Cussegl grond dal chantun Grischun1),

sa basond sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 23 da matg 20233),

concluda:

1. Disposiziuns generalas

Art.  1 Object 1 Questa lescha regla:

a)

ils   princips   da   l'activitad   administrativa   tras   il   diever   da   tecnologias d'infurmaziun e da communicaziun;

las basas per la collavuraziun intrachantunala ed interchantunala sco er per la collavuraziun cun la Confederaziun en quest sectur;

l'organisaziun, la gestiun e l'utilisaziun dal portal chantunal dad e-government, cun observar ils princips dal dretg davart la protecziun da datas.

b)

c)

Champ d'applicaziun

Art.  2 1 Questa lescha vala per las autoritads administrativas chantunalas.

2 Per las autoritads regiunalas e communalas, per las dretgiras, per las instituziuns autonomas da dretg public sco er per auters purtaders d'incumbensas da dretg public valan   las   disposiziuns   davart   ils   servetschs   da   basa   e   davart   il   portal   dad e-government, uschenavant che quests gremis utiliseschan ils servetschs da basa ed il portal per furnir servetschs digitals.

1) PCG 2023/2024, 183 2) DG 110.100 3) pagina 5 * tabellas da las modificaziuns a la fin dal relasch

1

177.100

Noziuns

Art.  3 1 En questa lescha signifitgan:

a)

b)

utilisadra ed utilisader: persuna natirala che dispona d'in e-conto;

e-conto:   conto   digital   per   utilisar   servetschs   d'autoritads   e   d'instituziuns publicas;

servetsch:   activitad   u   resultat   che   vegn   furnì   d'ina   autoritad   spezialisada suenter ina procedura ch'ella sezza ubain in'utilisadra u in utilisader ha inizià;

servetsch da basa: servetsch che sa basa sin tecnologias d'infurmaziun e da communicaziun e che furma ina basa cuminaivla interdisciplinara per auters servetschs ch'èn stabilids sin tal;

applicaziun   spezialisada:   applicaziun   d'informatica,   en   la   quala   datas specificas vegnan elavuradas;

datas specificas: infurmaziuns relevantas per las fatschentas, ch'èn avant maun en furma digitala e che vegnan elavuradas en connex cun servetschs;

datas dal conto: datas arcunadas en il e-conto.

c)

d)

e)

f)

g)

2. Princips

Furniziun da prestaziuns digitalas

Art.  4 1 Sche quai è raschunaivel e pussaivel, utiliseschan las autoritads ch'èn suttamessas a questa   lescha,   meds   da   communicaziun   digitals   per   l'interacziun   cun   persunas natiralas e giuridicas sco er cun autras autoritads.

2 Ellas procuran ch'ils servetschs digitals possian vegnir utilisads facilmain e senza barrieras. Restricziuns commensuradas èn admissiblas, en spezial per motivs da la rentabilitad, da la realisabladad tecnica u da la segirezza da las datas.

3 Dals interess da las persunas che n'utiliseschan betg il chanal digital vegni tegnì quint commensuradamain.

Collavuraziun

Art.  5 1 Per la collavuraziun en il sectur da la digitalisaziun po il chantun far cunvegnas cun autras instituziuns publicas e cun organisaziuns stgaffidas d'instituziuns publicas, en spezial per:

a)

garantir l'interoperabilitad tranter las instituziuns publicas e las organisaziuns participadas;

pussibilitar l'acquisiziun cuminaivla e la gestiun cuminaivla da meds da las tecnologias d'infurmaziun e da communicaziun.

b)

2 Per   ademplir   sias   incumbensas   legalas   po   il   chantun   fundar   organisaziuns   cun atgna persunalitad giuridica ch'èn activas en il sectur tenor l'alinea 1, u sa participar a talas organisaziuns.

3 Il chantun po delegar ad organisaziuns tenor l'alinea 1 e l'alinea 2 incumbensas en connex cun l'acquisiziun cuminaivla e cun la gestiun cuminaivla da meds da las tecnologias d'infurmaziun e da communicaziun.

2

177.100

Datas publicas avertas

Art.  6 1 Las autoritads administrativas chantunalas mettan a disposiziun datas che na sa refereschan betg a persunas – sche quai è raschunaivel e pussaivel – en furma da datas publicas avertas, ch'ellas erueschan u elavuran en il rom da l'adempliment da lur incumbensas legalas e ch'èn avant maun en arcuns digitals ed en collecziuns structuradas, per las duvrar libramain per ulteriurs intents.

2 Betg vegnir rendidas accessiblas a la publicitad en questa moda na dastgan datas che na vegnan – sin basa d'auters decrets – betg publitgadas u publitgadas mo sut cundiziuns   pli   restrictivas,   en   spezial   sin   basa   da   disposiziuns   che   pertutgan   la protecziun da datas, ils dretgs d'autur, il secret statistic, il secret fiscal, la protecziun d'infurmaziuns, las taxas ed ils registers uffizials.

3 Las datas vegnan messas a disposiziun en raits accessiblas a la publicitad, e quai gratuitamain, svelt, en ina furma che po vegnir legida da maschinas sco er en in format avert.

4 La Regenza po fixar cundiziuns d'utilisaziun per las datas publicas avertas.

5 En vista a la publicaziun da las datas sco datas publicas avertas n'èn las autoritads administrativas chantunalas betg obligadas da controllar aposta la correctadad, la cumplettadad, la plausibilitad u auters criteris da las datas.

Externalisaziun

Art.  7 1 Sch'ina autoritad administrativa chantunala incumbensescha terzas persunas cun l'elavuraziun da datas u cun la gestiun da soluziuns d'informatica, sto ella garantir tras ina cunvegna, tras cundiziuns u en in'autra moda adequata che:

a)

la   terza   persuna   incumbensada   observia   almain   las   medemas   pretensiuns areguard la protecziun da datas sco er areguard la segirezza da las datas e dal manaschi sco ella sezza;

l'adempliment da las incumbensas statalas vegnia restrenschì uschè pauc sco pussaivel, sche la terza persuna incumbensada n'observa betg las cunvegnas u terminescha sia activitad.

b)

3. Servetschs da basa

Servetschs da basa

Art.  8 1 Il   chantun   acquista   ils   servetschs   da   basa   e   metta   a   disposiziun   quels   a   terzas persunas tenor l'artitgel 9 alinea 2. Ils servetschs da basa vegnan introducids pass per pass.

Utilisaziun

Art.  9 1 Las autoritads administrativas chantunalas utiliseschan ils servetschs da basa per porscher servetschs sur l'internet.

3

177.100

2 Las autoritads regiunalas e communalas, las dretgiras, las instituziuns autonomas da dretg public sco er auters purtaders d'incumbensas da dretg public pon utilisar ils servetschs da basa per porscher servetschs digitals.

3 La Regenza po restrenscher l'obligaziun d'utilisaziun u il dretg d'utilisaziun.

Custs

Art.  10 1 Il chantun surpiglia ils custs per introducir e per manar ils servetschs da basa.

2 Las autoritads che utiliseschan ils servetschs da basa tenor l'artitgel 9 alinea 2 per furnir servetschs, ston sa participar als custs. L'autezza da la participaziun als custs sa drizza tenor il gener e tenor la dimensiun dals servetschs da basa utilisads.

4. Portal dad e-government

4.1. PORTAL

Intent ed introducziun

Art.  11 1 Il   portal   dad   e-government   pussibilitescha   da   liquidar   fatschentas   cun l'administraziun sur l'internet.

2 Per la gestiun dal portal dad e-government stoi vegnir garantì che:

a)

las utilisadras ed ils utilisaders vegnian autentifitgads ed autorisads confurm a las pretensiuns da las fatschentas ch'èn da liquidar;

l'infrastructura tecnica da segirezza, inclusiv la communicaziun codada, saja garantida tranter las autoritads e las utilisadras ed ils utilisaders;

mo   utilisadras   ed   utilisaders   autorisads   e   mo   las   persunas   designadas   da l'autoritad cumpetenta hajan access a las fatschentas.

b)

c)

Custs d'utilisaziun

Art.  12 1 L'utilisaziun   dal   portal   dad   e-government   è   gratuita   per   las   utilisadras   ed   ils utilisaders.

2 Ils custs per unitads d'identificaziun electronica renconuschidas vegnan surpigliads da las utilisadras e dals utilisaders. La Regenza po prevair excepziuns.

3 Per prestaziuns u per lavurs che surpassan l'utilisaziun ordinaria dal portal dad e-government,   en   spezial   per   autorisaziuns   d'access   supplementaras   u   per intervenziuns tecnicas spezialas, po la Regenza prevair ina taxa.

4

177.100

4.2. E-CONTO

E-conto

Art.  13 1 Il   e-conto   permetta   da   retrair   servetschs   cun   las   medemas   datas   dal   conto.   Il e-conto   garantescha   ina   identificaziun   ed   in'autentificaziun   suffizienta   da   las utilisadras e dals utilisaders.

2 Per l'autentisaziun èn da prevair differents stgalims da confidenza, quai tut tenor il basegn da protecziun da las datas che vegnan elavuradas en connex cun il servetsch dumandà.

3 La Regenza regla ils detagls da las proceduras d'autentificaziun e dals stgalims da confidenza.

Represchentanza da persunas natiralas

Art.  14 1 Sur il portal dad e-government pon persunas natiralas autorisar autras persunas che disponan d'in e-conto, da las represchentar en lur num e sin lur quint tar la retratga da servetschs.

2 La Regenza regla la cumprova da l'autorisaziun da represchentanza.

Agir da persunas giuridicas

Art.  15 1 Persunas giuridicas pon autorisar utilisadras ed utilisaders da retrair servetschs.

2 Ellas ston nominar almain in'utilisadra u in utilisader che las represchenta envers il sistem   (represchentanza   da   l'interpresa).   La   represchentanza   da   l'interpresa   po autorisar ulteriuras utilisadras ed ulteriurs utilisaders.

3 La   Regenza   regla   la   registraziun   da   la   persuna   giuridica   e   l'autorisaziun   da   la represchentanza da l'interpresa sco er d'ulteriuras utilisadras e d'ulteriurs utilisaders.

Deactivaziun, restricziun e schliaziun Art.  16 1 L'utilisadra u l'utilisader po laschar deactivar da tut temp il e-conto.

2 Suenter ina communicaziun correspundenta po il chantun deactivar il e-conto ubain restrenscher l'access al portal dad e-government u a singuls servetschs disponibels sur il portal dad e-government:

a)

b)

sch'i èn avant maun indizis concrets per in abus tras l'utilisadra u l'utilisader;

sche l'utilisadra u l'utilisader n'è dapi almain 2 onns betg pli s'annunzià en il e-conto.

3 L'utilisadra   u   l'utilisader   po   dumandar   l'unitad   administrativa   cumpetenta   da reactivar il e-conto u d'abolir la restricziun.

4 In e-conto vegn schlià e las datas cuntegnidas en tal vegnan stizzadas:

a)

sin   dumonda   da   l'utilisadra   u   da   l'utilisader,   sch'il   e-conto   n'è   betg   vegnì bloccà u restrenschì sin basa da l'alinea 2 litera a; u sch'in e-conto è stà deactivà durant 2 onns.

b)

5

177.100

4.3. PROTECZIUN DA DATAS

Datas dal conto

Art.  17 1 Il e-conto cuntegna almain las suandantas datas da l'utilisadra u da l'utilisader:

a)

b)

c)

d)

e)

f)

num uffizial;

adressa dad e-mail;

data da naschientscha;

num d'utilisaziun e pled-clav;

numer da telefonin;

in numer d'identificaziun che vegn generà automaticamain cun endrizzar il conto, ch'è nunmidabel e nunsignifitgant (ID dal conto).

2 L'unitad   administrativa   cumpetenta   po   utilisar   il   numer   d'assicuranza   tenor l'artitgel 50c da la Lescha federala davart l'assicuranza per vegls e survivents 4)  en spezial   en   connex   cun   la   procedura   d'identificaziun   e   cun   la   colliaziun   cun   las applicaziuns spezialisadas.

3 Per   la   represchentanza   da   persunas   giuridicas   ston   vegnir   inditgads supplementarmain il num da la firma e – sche avant maun – il numer d'identificaziun da   las   interpresas   (numer   IDI)   tenor   la   Lescha   federala   davart   il   numer d'identificaziun da las interpresas5).

4 Ulteriuras datas persunalas pon vegnir inditgadas facultativamain.

Datas specificas

Art.  18 1 Las datas specificas vegnan elavuradas en l'applicaziun spezialisada tenor il dretg applitgabel respectiv.

2 Las   datas   specificas   vegnan   arcunadas   temporarmain   en   il   portal   dad e-government, per ch'ellas possian vegnir consultadas da l'autoritad respectivamain da l'utilisadra u da l'utilisader.

Colliaziun

Art.  19 1 Per   pudair   retrair   servetschs   vegn   il   e-conto   collià   cun   las   applicaziuns spezialisadas. Per quest intent vegnan las datas dal conto cumparegliadas cun las datas da l'applicaziun spezialisada. Per la colliaziun poi esser necessari d'endatar ulteriuras datas.

2 Utilisadras   ed   utilisaders   che   disponan   d'ina   unitad   d'identificaziun   electronica renconuschida, pon colliar quella cun il e-conto.

3 Per la colliaziun pon datas vegnir arcunadas temporarmain en il e-conto.

4 La   Regenza   regla   la   realisaziun   tecnica   e   la   renconuschientscha   d'unitads d'identificaziun electronicas, observond las prescripziuns dal dretg federal.

4) CS 831.10 5) CS 431.03

6

177.100

Procedura d'identificaziun

Art.  20 1 Per   cuntanscher   in   stgalim   da   confidenza   pli   aut   ston   las   utilisadras   ed   ils utilisaders percurrer ina procedura d'identificaziun uffiziala.

2 Per   realisar   la   procedura   d'identificaziun   po   l'unitad   administrativa   cumpetenta cumparegliar il numer d'assicuranza tenor l'artitgel 50c da la Lescha federala davart l'assicuranza per vegls e survivents6) cun ils registers da la Confederaziun.

Protocollaziun

Art.  21 1 Ils access al e-conto vegnan protocollads per garantir la gestiun dal e-conto e per dar a l'utilisadra u a l'utilisader ina survista da las acziuns exequidas.

2 La   Regenza   regla   ils   detagls   da   la   protocollaziun,   da   l'invista   da   las   datas registradas sco er da la durada da l'arcunaziun.

4.4. RESPONSABLADAD

Gestiun dal portal dad e-government

Art.  22 1 L'unitad administrativa cumpetenta procura per la gestiun administrativa dal portal dad e-government. Ella decida en spezial davart la refusa u davart la restricziun da l'access   al   portal   dad   e-government   u   a   singuls   servetschs   sco   er   davart   la deactivaziun dal e-conto.

2 L'unitad   administrativa   ch'è   cumpetenta   per   l'informatica   è   responsabla   per   la gestiun tecnica, per il mantegniment sco er per l'ulteriur svilup tecnic dal portal dad e-government. Ella prenda las mesiras tecnicas ed organisatoricas necessarias per proteger las datas e per impedir l'access da terzas persunas nunautorisadas.

Art.  23 Purschida da servetschs sur il portal dad e-government 1 Autoritads che porschan servetschs sur il portal dad e-government, èn responsablas che   lur   datas   vegnian   elavuradas   tenor   il   dretg   applitgabel   respectiv,   ed   ellas defineschan   il   basegn   da   protecziun   sin   basa   da   las   prescripziuns   davart   la protecziun da datas e davart la segirezza da las infurmaziuns.

2 Sche pliras autoritads èn participadas a la liquidaziun d'ina fatschenta, sto vegnir determinada in'autoritad che ha la responsabladad principala.

Utilisadras ed utilisaders

Art.  24 1 Las utilisadras ed ils utilisaders dal portal dad e-government èn obligads:

a)

b)

d'utilisar ils servetschs confurm a l'intent;

d'endatar e d'actualisar lur datas confurm a la vardad;

6) CS 831.10

7

177.100

c)

d)

da tegnair bain en salv lur datas per acceder al portal da las autoritads e da prender   tut   las   mesiras   preventivas,   per   che   naginas   terzas   persunas   na survegnian access al portal;

da   prender   las   mesiras   tecnicas   necessarias   per   proteger   lur   sistems d'informatica.

2 L'autoritad administrativa cumpetenta concretisescha ils dretgs e las obligaziuns da las utilisadras e dals utilisaders; ella als renda attent als dretgs ed a las obligaziuns il mument da l'avertura dal e-conto sco er a chaschun da mintga midada dals dretgs e da las obligaziuns.

Responsabladad

Art.  25 1 Il chantun e las autoritads che porschan servetschs sur il portal dad e-government, n'èn betg responsabels per inoltraziuns retardadas u per autras negligientschas ch'èn d'attribuir a la funcziunalitad manglusa dal portal dad e-government u dals sistems da transmissiun ch'èn colliads cun il portal.

2 Per observar termins en proceduras restan resalvadas las disposiziuns da la Lescha davart   la   giurisdicziun   administrativa   concernent   l'observanza   da   termins   en   cas d'inoltraziuns electronicas.

4.5. PROTECZIUN GIURIDICA

Protecziun giuridica

Art.  26 1 Cunter   decisiuns   pertutgant   la   refusa   u   la   restricziun   d'acceder   al   portal   dad e-government u a singuls servetschs sur il portal dad e-government sco er pertutgant la   deactivaziun   dal   e-conto   poi   vegnir   fatg   protesta   entaifer   30   dis   tar   l'unitad administrativa cumpetenta.

2 Cunter decisiuns da protesta poi vegnir fatg recurs en scrit tar la Dretgira superiura entaifer 30 dis suenter la consegna da la decisiun.

3 La procedura sa drizza tenor la Lescha davart la giurisdicziun administrativa7).

7) DG 370.100

8

177.100

Tabella da las modificaziuns - tenor conclus

Conclus 16-10-2023

Entrada en vigur 01-04-2024

Element relasch

Modificaziun emprima versiun

Publicaziun en la CUL 2024-005

9

177.100

Tabella da las modificaziuns - tenor element

Element relasch

Conclus 16-10-2023

Entrada en vigur 01-04-2024

Modificaziun emprima versiun

Publicaziun en la CUL 2024-005

10